Diari Oficial de la Generalitat Valenciana


Sumari del DOGV 8164, del 07-11-2017 (2017/9815)

RESOLUCIÓ de 25 d'octubre de 2017, del director general del Servei Valencià d'Ocupació i Formació, per la qual s'aprova i publica l'augment de l'import global màxim establit en la Resolució de 23 de juny de 2017, per la qual es convoquen per a l'exercici 2017 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana, així com la modificació dels terminis d'execució dels programes subvencionables previstos en la resolució esmentada i en la Resolució de 21 de juny de 2017, per la qual es convoquen per a l'exercici 2017 les subvencions destinades a la contractació de persones desocupades de com a mínim 30 anys d'edat, en col·laboració amb corporacions locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9815


Data del document
:   25-10-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 d'octubre de 2017, del director general del Servei Valencià d'Ocupació i Formació, per la qual s'aprova i publica l'augment de l'import global màxim establit en la Resolució de 23 de juny de 2017, per la qual es convoquen per a l'exercici 2017 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana, així com la modificació dels terminis d'execució dels programes subvencionables previstos en la resolució esmentada i en la Resolució de 21 de juny de 2017, per la qual es convoquen per a l'exercici 2017 les subvencions destinades a la contractació de persones desocupades de com a mínim 30 anys d'edat, en col·laboració amb corporacions locals de la Comunitat Valenciana. [2017/9815]  
Amb data 17 d'octubre de 2017 s'ha aprovat, per mitjà de Resolució del conseller d'Economia Sostenible, Sectors Productius, Comerç i Treball, una generació de crèdit per ingressos superiors del Servei Públic Estatal d'Ocupació, per import de 79.372.340 euros, i la modificació, entre altres, de l'annex de transferències del subprograma 322.51, Foment d'ocupació, la línia S2941 del qual, «Ocupació pública i desenvolupament local», s'ha incrementat en 45.607.097 euros.  
Aquesta línia pressupostària finança, entre altres, el següent programa de subvencions regulat per l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, i la convocatòria del qual per a 2017 s'esmenta a continuació:  
- Resolució de 23 de juny de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana (DOGV 8072, 28.06.2017); finançada a càrrec del capítol 4, codi de línia S2941000, del subprograma 322.51, Foment d'ocupació, per un import global màxim de 8.800.000 d'euros.  
L'import sol·licitat per les entitats participants en la convocatòria esmentada supera àmpliament l'import global màxim establit inicialment per a finançar-la, per la qual cosa l'increment de la dotació permetrà atendre un nombre més gran de persones desocupades.  
Així mateix, per a possibilitar l'execució adequada dels programes subvencionats en la resolució esmentada i en la Resolució de 21 de juny de 2017, del director general del Servei Valencià d'Ocupació i Formació, per la qual es convoca per a l'exercici 2017 les subvencions destinades a la contractació de persones desocupades de com a mínim 30 anys d'edat, en col·laboració amb corporacions locals de la Comunitat Valenciana (DOGV 8069, 23.06.2017), es fa necessari ampliar el termini per a la seua execució.  
En virtut del que s'ha exposat, i de conformitat amb el que estableix l'article 160.4.b de la Llei 1/2015, de 6 de febrer, de la Generalitat, D'hisenda pública, del sector públic instrumental i de subvencions, resolc:  
  
Primer  
Augmentar l'import global màxim consignat en la Resolució de 23 de juny de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades a la contractació de persones en situació de desocupació de llarga durada per corporacions locals de la Comunitat Valenciana (DOGV 8072, 28.06.2017), i regulades per l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, tot això a càrrec del capítol 4, codi de línia S2941000, del subprograma 322.51, Foment d'ocupació, fons procedents del Servei Públic d'Ocupació Estatal, segons el nivell de detall següent:  
  
- Consignació inicial: 8.800.000,00 euros.  
- Augment: 08.156.551,00 euros.  
- Consignació final: 35.164.095,00 euros.  
  
Segon  
Modificar el termini d'execució del projecte previst en el resolc seté, apartat 3, de la Resolució de 23 de juny de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades a la contractació de persones en situació de desocupació de llarga durada per part corporacions locals de la Comunitat Valenciana (DOGV 8072, 28.06.2017), i de la Resolució de 21 de juny de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades a la contractació de persones desocupades de com a mínim 30 anys d'edat, en col·laboració amb corporacions locals de la Comunitat Valenciana (DOGV 8069, 23.06.2017), i que, per als dos casos, queda ara comprés entre la data de la resolució de concessió i el 30 de juny de 2018.  
  
Contra aquesta resolució, que esgota la via administrativa, es podrà interposar recurs contenciós administratiu en el termini de dos mesos, a comptar des de l'endemà de ser publicada, davant del corresponent jutjat del contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 25 d'octubre de 2017.- El director general del SERVEF: Enric Nomdedéu Biosca.